Държавен вестник, бр. 95, 2016 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  95
2.3.7. Електродвигатели, които се управляват 
автоматично или дистанционно или които не се 
контролират постоянно, трябва да бъдат защитени 
от прекомерно повишаване на температурата чрез 
устройства, бързо реагиращи на превишения на 
температурата, освен когато са проектирани със 
самоограничаване на температурата.
2.3.8. Всеки осветител трябва:
а) да е пригоден за условията в даденото 
помещение;
б) да има корпус, осигуряващ степен на защита 
IP4Х, или при наличие на прах – IP5Х, или при 
наличие на токопроводим прах – IP6Х;
в) да има ограничена температура на повърх-
ността съобразно продуктовия стандарт;
г) конструкцията да не допуска изпадане от 
осветителя на части от лампата.
В пожароопасни помещения с наличие на 
прах или влакна осветителите трябва да бъдат 
инсталирани така, че прах или влакна да не могат 
да се натрупват в опасно количество.
2.3.9. Крайните вериги и електрооборудва-
нето трябва да бъдат защитени при дефект на 
изолацията по следния начин:
а) в схеми ТN и ТТ трябва да се използват 
устройства за защита от токове с нулева по-
следователност с обявен (номинален) ток на 
задействане ≤ 300 mA; когато съпротивителен 
дефект може да предизвика пожар, например за 
нагреватели с нагревателно фолио, обявеният 
(номиналният) ток на задействане трябва да е 
≤ 30 mA;
б) в схема IТ трябва да се използват устрой-
ства за контрол на изолацията, контролиращи 
уредбата цялостно, или устройства за защита от 
токове с нулева последователност в крайните 
вериги, със звукова и светлинна сигнализация; 
като алтернатива може да се използват устройства 
за защита от токове с нулева последователност с 
обявен (номинален) ток на задействане съобраз-
но буква „а“; при втори дефект максималното 
време за изключване трябва да се избира по 
приложение № 1;
в) кабели с минерална изолация и магистрални 
шинопроводи не се разглеждат като вероятни 
източници на пожар при дефект на изолацията 
и за тях не се изисква защита.
2.3.10. Електрически инсталации, захранващи 
помещения или преминаващи през помещения, 
съответстващи на условията по код за клас на 
външни въздействия ВЕ2, трябва да бъдат за-
щитени срещу претоварване и къси съединения 
със защитни устройства, разположени извън тези 
помещения от страната на захранването; вериги-
те, изхождащи от помещенията, трябва да бъдат 
защитени срещу свръхтокове чрез устройства, 
разположени при техния източник.
2.3.11. Във вериги БСНН и ПСНН тоководе-
щите части трябва да са:
а) разположени в обвивка със степен на за-
щита IP2Х или IPХХВ, или
б) в допълнение на изискванията на прило-
жение № 1 веригите трябва да са с изолация, 
издържаща 500 V изпитвателно постоянно на-
прежение в продължение на 1 min, независимо 
от номиналното напрежение на веригата.
2.3.12. В помещения, съответстващи на ус-
ловията по код за клас на външни въздействия 
ВЕ2, не трябва да се използват проводници PEN 
с изключение на веригите, преминаващи през 
тези помещения, които нямат връзка между 
преминаващия проводник PEN и която и да е 
токопроводима част в даденото помещение.
2.3.13. Всяка верига, захранваща оборудване в 
помещения (места), съответстващи на условията 
по код за клас на външни въздействия ВЕ2, тряб-
ва да бъде снабдена с устройство, изключващо 
всички тоководещи проводници, така че никакъв 
тоководещ проводник да не остава включен, ко-
гато един или повече проводници са изключени; 
това се постига например чрез механически 
свързан превключвател или изключвател.
Допуска се група вериги да се изключват чрез 
общ апарат, когато условията на експлоатация 
го позволяват.
2.4. Помещения в сгради с горими строителни 
материали
2.4.1. Кодът за клас на външни въздействия 
е СА2, даден в чл. 27, таблица 18 на наредбата.
Трябва да се вземат предпазни мерки, които 
гарантират, че електрооборудването няма да 
може да предизвика възпламеняване на стени, 
подове или тавани. Това се постига чрез съ-
ответно проектиране, избор и инсталиране на 
електрооборудването.
Обвивките на табла и други комплектни 
комутационни устройства, инсталирани в ниши 
на стени, трябва да имат степен на защита най-
малко IP3Х откъм страната на монтажа.
2.4.2. За осветителите трябва да се прилагат 
изискванията на т. 2.3.1.
2.5. Конструкции, способстващи разпростра-
нението на пожар
Кодът за клас на външни въздействия е СВ2, 
даден в чл. 27, таблица 18 на наредбата.
За конструкции, чиято форма и размери 
улесняват разпространението на пожар, трябва 
да се вземат предпазни мерки, които гарантират, 
че електрическата уредба не може да разпрос-
транява пожар (например чрез коминен ефект).
2.6. Избор и инсталиране на електрически 
уредби в помещения, в които може да се подлага 
на опасност невъзстановимо имущество
Изискванията на т. 2.1.2 трябва да бъдат из-
пълнени. Когато изпълнението на тези изисква-
ния практически не е възможно, за повишаване 
на безопасността за имуществото се използват 
системи за пожарна безопасност.
3. Защита срещу изгаряния
Достъпните части на електрооборудването, 
разположени в зоната на досегаемост, не тряб-
ва да се нагряват до температури, които могат 
да предизвикат изгаряния на хора, и не трябва 
да превишават граничните стойности, дадени 
в таблицата. Всички части на уредбата, които 
при нормална работа могат да достигнат дори 
за кратки периоди температури, превишаващи 
граничните стойности, дадени в таблица П2.1, 
трябва да имат защита срещу случайно допиране.